Mõniste piirkond - Kotus
Avaleht/Maale elama/Elu-olu/Mõniste piirkond
Mõniste piirkondLaura Laura2020-04-17T13:42:43+03:00
NB! Lehekülg on uuendamisel. Valmimas aprillikuu lõpuks/mai alguseks.
Mõniste piirkonna tutvustus
Mõniste piirkond asub Võru maakonna edelaosas Mustjõe ja selle tähtsamate lisajõgede Vaidva ja Peetri alamjooksudel, olles Eesti kõige lõunapoolsem piirkond. Ajalooliselt on koos Taheva piirkonnaga tegemist endise Hargla kihelkonna osaga Vanal Võrumaal. Naabriteks on läänes Taheva ja Karula piirkond Valga maakonnast, põhjas Antsla vald ja idas Varstu piirkond Võru maakonnast ning lõunas Läti Vabariigi Ape piirkond.
Piirkonna elanike arv on ca 800 inimest ning piirkonna pindalaks on 174,8 ruutkilomeetrit. Piirkonna territooriumil paikneb 17 küla, suurim elanike arvult neist on Saru 243 elanikuga, järgnevad Mõniste 194 ja Kuutsi 88 elanikuga.
Mõniste piirkonna külade loetelu: Hürova, Hüti, Kallaste, Karisöödi, Koemetsa, Kuutsi, Mõniste, Parmupalu, Peebu, Sakurgi, Saru, Singa, Tiitsa, Tundu, Tursa, Vastse-Roosa ja Villike.
Valla administratiivne keskus asub Rõuges (27 km Mõnistest). Mõnistest on Võrru 39 km, Valka 46 km, Tartusse 101 km, Tallinnasse 283 km ja Ape linna (Läti Vabariik) 11 km. Tähtsaim ühendusmagistraal on piirkonda läbiv Valga–Võru maantee.
Looduskeskkonna poolest on Mõniste piirkond väga vaheldusrikas. Maastikku mitmekesistavad suhteliselt suur vooluveekogude hulk, metsamassiivid, luhad, sood, haritud põllumassiivid ja looduslikud rohumaad.
Looduskeskkonna poolest on Mõniste piirkond väga vaheldusrikas. Maastikku mitmekesistab suhteliselt suur vooluveekogude hulk. Mõniste piirkonna territooriumil voolab kolm suuremat jõge: Mustjõgi, Vaidva ja Peetri jõgi ning rohkesti nendesse suubuvaid suuremaid ja väiksemaid ojasid. Piirkonna territooriumil paiknevad looduslikud järved: Ubajärv, Mõniste järv ning kolm paisjärve: Ahelo paisjärv, Vastse-Roosa paisjärv ja Peetri paisjärv.
Mõniste piirkonna territooriumil asuvad Mustjõe ja Vaidva jõe luhad. Lisaks on piirkonnas kobraste poolt paisutatud alasid (Laandura, Ähve oja Leppuras). Piirkonnas asub kokku neli sood – Sinesaare, Sakurgi, Ubajärve ja Kupa soo.
Piirkonna territooriumile jäävad mitmed erineva kaitsestaatuse ja -eesmärgiga kaitsealad. Piirkonna lõunaosas paikneb Peetri jõe maastikukaitseala, mis on moodustatud jõe ääres paljanduvate lubja- ja liivakivipaljandite, jõe sügava sälkoru ning mitmete oma levikuala põhjapiiril kasvavate taimeliikide kaitseks. Kaitsealade nimekirja on kantud ka Mõisamõtsa metsakaitseala, mis paikneb riigimetsa aladel Vastse-Roosa lähedal, laiudes Vaidva jõest nii lõuna kui ka põhja pool. Ulatuslik, suurveega sageli üle ujutatud Mustjõe luht on registreeritud rahvusvahelise tähtsusega linnualana. Lisaks paiknevad piirkonna territooriumil veel mitmed linnukaitsealad, mis on moodustatud väike-konnakotka, must-toonekure ja kalakotka pesitsuspaikade ning metsiste püsielupaikade kaitseks.
Metsamaa moodustab 9920,9 ha ehk ligikaudu 57% piirkonna pindalast.
Mõniste nime leiame Mendise’ na aastast 1386, mil ta kuulus külana von Uexküllidele. Tol ajal oli ta Ugandi maakonna Urvaste kihelkonna osa. 1694. aastal moodustati Hargla kihelkond ning Mõniste ja Saru läksid selle alla. Praeguse valla territooriumi asustasid Mõniste ja Saru karjamõis 1542. aastal. 1819. aasta Liivimaa taluseaduse alusel moodustati talurahvakogukondadena mõisate kaupa vallad. 1873. aastal omandas need mõisad Bernhard von Wulf.
19. detsembril 1991. aastal kinnitati Mõniste valla omavalitsuslik staatus ning Mõniste vald asus omavalitsusliku haldusüksuse õigustesse. Pärast haldusreformi 2017. aastal, kuulub Mõniste piirkond Rõuge valla koosseisu.
Põnevat Mõniste piirkonnast
Taheva-Karula-Mõniste piirkonna ühiseks tunnussündmuseks on Kotussõ “Uma üülaat“, mis tõi 2019. aastal (1. öölaat) kokku ca 800 külastajat;
Mõniste piirkond Internetis
Rõuge valla koduleht – https://rouge.kovtp.ee/
Mõniste Kooli koduleht – https://monistekool.wixsite.com/monistekool
Mõniste Noortekeskuse Facebook´i sein – https://www.facebook.com/monistenoored/
Vastse-Roosa Külaselts – http://kylaselts.kuus.eu/
Facebook´i lehekülg “Saru Lauatehas läbi aegade” – https://www.facebook.com/sarulauatehas/